Diari Oficial de la Generalitat Valenciana


Sumari del DOGV 7756, del 08-04-2016 (2016/1681)

Notificació de la sentència dictada en el judici verbal número 554/2013.
------------------------------------------------------------------------

### Dades del document

Número de DOGV
:   7756

Data del DOGV
:   08-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1681


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici verbal número 554/2013. [2016/1681]  
Procediment: judici verbal 000554/2013-P.  
Demandant: Línea Directa Aseguradora.  
Procurador: Juan Fernández de Bobadilla Moreno.  
Demandats: Galo John Ponce Alburquerque i Janet Viviana Basurto Andrade.  
Procurador/a: -  
Tomás Mora Zaragoza, secretari del Jutjat de Primera Instància número 1 de Benidorm, faig saber que en les actuacions a què es fa referència, a instàncies del procurador Juan Fernández de Bobadilla Moreno, en nom i representació de Línea Directa Aseguradora contra Galo John Ponce Alburquerque i Janet Viviana Basurto Andrade, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 00466/2015  
Benidorm, 29 de desembre de 2015  
José Luis Fortea Gorbe, magistrat jutge titular del Jutjat de Primera Instància número 1 dels de Benidorm i partit, he vist les actuacions a què es fa referència, seguides amb el número 554/2013-P; en nom del rei, dicte aquesta resolució, fonamentada en els següents:  
[...]  
Dispositiva  
Primer. Estime íntegrament la demanda interposada per Línea Directa Aseguradora, que compareix representada pel procurador el senyor Fernández de Bobadilla i Moreno, condemne els codemandats, Galo John Ponce Alburquerce i Janet Viviana Basurto Andrade, a pagar a l'actora la quantitat de quatre mil quatre-cents setanta-tres euros amb seixanta-cinc cèntims (4.473,65 ?), i els interessos legals des de la interpel·lació judicial (art. 8477 HS), que s'incrementaran en dos punts des de la data d'aquesta resolució, i fins a fer-ne el pagament complet (art. 576 LEC).  
  
Segon. Impose les costes als codemandats, conjuntament i solidàriament.  
Expediu-ne un testimoniatge i uniu-lo a les actuacions, i incloeu-ne l'original en el llibre de sentències.  
Notifiqueu aquesta resolució a les parts en el termini dels cincs dies següents al de la data d'aquesta resolució i feu-los saber que no és ferma, que, en contra, s'hi pot interposar un recurs d'apel·lació davant de l'Audiència Provincial d'Alacant, i que, si és el cas, hauran de presentar un escrit de preparació del recurs en aquest jutjat en el termini dels 20 dies següents a la notificació (art. 458 i ss. LEC), on l'apel·lant haurà d'exposar les al·legacions en què base la seua impugnació, a més d'esmentar la resolució contra la qual apel·la i les decisions que impugna.  
Igualment, es fa saber a les parts que, per a la interposició del recurs d'apel·lació abans esmentat, a més fa falta la consignació, en el compte d'aquest jutjat, del dipòsit previst en la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, apartat 3, lletra b), en la quantia de 50 euros; així com la liquidació de la taxa que pertoque per aplicació de la Llei 10/2012, de 20 de novembre, per la qual es regulen determinades taxes en l'àmbit de l'Administració de Justícia i de l'Institut Nacional de Toxicologia i Ciències Forenses (BOE 280, 21.11.2012).  
  
Protecció de dades de caràcter personal. S'adverteix expressament totes les parts, testimonis i pèrits, i la resta de persones que siguen receptores d'aquesta resolució, que hauran de guardar total i absoluta confidencialitat de totes les dades de caràcter personal que s'hi troben, i que queda terminantment prohibida la transmissió de les esmentades dades i/o la comunicació d'aquestes per qualsevol mitjà o procediment, i que hauran de ser tractades exclusivament per als fins propis de l'Administració de Justícia, Llei Orgànica 15/1999, de 13 de desembre, de Protecció de Dades de Caràcter Personal; amb l'advertència d'incórrer en les responsabilitats administratives, civils i penals que pertoquen en qualsevol altre cas.  
Aquesta és la meua sentència, que pronuncie, mane i firme. José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.  
Publicació. L'anterior sentència ha sigut donada, llegida i publicada pel magistrat jutge que la subscriu, mentre celebrava audiència pública en el dia d'avui. En done fe.»  
  
I perquè valga de notificació als demandats rebels, Galo John Ponce Alburquerque i Janet Viviana Basurto Andrade, expedisc aquest edicte.  
  
  
Benidorm, 22 de febrer de 2016.- El lletrat de l'Administració de Justícia: Tomás Mora Zaragoza.